С.н. донъя , континент һәм милли рекордтар өсөн бирелә , уларға Олимпия уйындары , донъя , континент , айырым илдәр чемпионаттары миҙалдары ; лавр веноктар һәм чемпион таҫмалары ; күсмә приздар ( кубоктар ) , грамоталар , дипломдар , жетондар инә . СССР МС-ының “ Спорт-техник ҡаҙаныштары өсөн совет спортсыларын бүләкләүгә миҙалдар һәм жетондар булдырыу тураһында ” ( 1947 ) ҡарарына ярашлы , СССР чемпионатында 1 — 3-сө урындар яулаған спортсыларҙы дәртләндереү маҡсатында алтын һәм көмөш миҙалдар , шулай уҡ көмөш һәм бронза жетондар булдырыла .